
[bookmark: _Toc143245574][bookmark: _Toc243302633]Ievads
	“Ekspertīzes veikšanas metodika (projekta pieteikumam, projekta vidusposma/noslēguma zinātniskajam pārskatam)” (turpmāk – metodika) izstrādāta saskaņā ar Ministru kabineta 2018. gada 4. septembra noteikumiem Nr. 560 “Valsts pētījumu programmu projektu īstenošanas kārtība” (turpmāk – MK noteikumi), ievērojot Ministru kabineta 2026. gada 20. oktobra rīkojumu Nr. 659 “Par valsts pētījumu programmu “Aizsardzības inovāciju pētījumu programma” 2026.–2029. gadam” (turpmāk – MK rīkojums) un valsts pētījumu programmas “Aizsardzības inovāciju pētījumu programma” īstenošanas un uzraudzības komisijas (turpmāk – komisija) 2026. gada 22. oktobrī  apstiprināto valsts pētījumu programmas “Aizsardzības inovāciju pētījumu programma” 2026.– 2029. gadam projektu pieteikumu atklātā konkursa nolikumu (turpmāk – nolikums). 
Metodika ir izstrādāta starptautiskajiem ekspertiem, kuri veic konkursa projekta pieteikuma, projekta vidusposma un noslēguma zinātniskā pārskata zinātnisko izvērtēšanu.
	Saskaņā ar Zinātniskās darbības likuma 35. panta pirmo daļu valsts pētījumu programma ir valsts pasūtījums zinātnisku pētījumu veikšanai noteiktā ekonomikas, izglītības, kultūras vai citā valstij prioritārā nozarē ar mērķi veicināt šīs nozares attīstību.
[bookmark: _Toc143245575]1. 3 (trīs) projektus MK rīkojuma 6. punktā noteiktā uzdevuma – mākslīgā intelekta (turpmāk – MI) un kiberaizsardzības joma – īstenošanai valsts budžeta finansējums nepārsniedz  1 500 000,00 EUR (viens miljons pieci simti tūkstoši euro, 00 centu) kopā, ar maksimālo finansējumu vienam projektam līdz 500 000,00 EUR (pieci simti tūkstoši euro, 00 centu);
2. 2 (divu) projektu MK rīkojuma 6. punktā noteiktā uzdevuma – autonomo sistēmu un aizsardzības pret bezpilota sistēmām joma – īstenošanai valsts budžeta finansējums nepārsniedz 1 000 000,00 EUR (viens miljons euro, 00 centu) kopā, ar maksimālo finansējumu vienam projektam līdz 500 000,00 EUR (pieci simti tūkstoši euro, 00 centu);
3. 1 (viena) projekta MK rīkojuma 6. punktā noteiktā uzdevuma – kvantu tehnoloģiju joma – īstenošanai valsts budžeta finansējums nepārsniedz 1 000 000,00 EUR (viens miljons euro, 00 centu);
4. 2 (divu) projektu MK rīkojuma 6. punktā noteiktā uzdevuma – kosmosā bāzēti sakaru un novērošanas risinājumi – īstenošanai valsts budžeta finansējums nepārsniedz 1 000 000,00 EUR (viens miljons euro, 00 centu) kopā, ar maksimālo finansējumu vienam projektam līdz 500 000,00 EUR (pieci simti tūkstoši euro, 00 centu);
5. 2 (divu) projektu MK rīkojuma 6. punktā noteiktā uzdevuma – militārā medicīna karavīru snieguma un izdzīvošanas uzlabošanai – īstenošanai valsts budžeta finansējums nepārsniedz 400 000,00 EUR (četri simti tūkstoši euro, 00 centu) kopā ar maksimālo finansējumu vienam projektam līdz 200 000,00 EUR (divi simti tūkstoši euro, 00 centu);
6. 2 (divu) projektu MK rīkojuma 6. punktā noteiktā uzdevuma – personāla veiktspēja, kognitīvā noturība un psiholoģiskā aizsardzība – īstenošanai valsts budžeta finansējums nepārsniedz 300 000,00 EUR (trīs simti tūkstoši euro, 00 centu) kopā, ar maksimālo finansējumu vienam projektam līdz 150 000,00 EUR (viens simts piecdesmit tūkstoši euro, 00 centu);
7. 2 (divu) projektu MK rīkojuma 6. punktā noteiktā uzdevuma – militārās mobilitātes joma – īstenošanai valsts budžeta finansējums nepārsniedz 380 000,00 EUR (trīs simti astoņdesmit tūkstoši euro, 00 centu) kopā, ar maksimālo finansējumu vienam projektam līdz 190 000,00 EUR (viens simts deviņdesmit tūkstoši euro, 00 centu).
Saskaņā ar MK rīkojumu programmas virsmērķis ir stiprināt valsts aizsardzības pētniecības un tehnoloģisko kapacitāti, veicinot aizsardzības vajadzībām atbilstošu zināšanu, tehnoloģiju un risinājumu radīšanu, pārnesi un ieviešanu.
Lai sasniegtu programmas mērķi – sekmēt lietišķās pētniecības rezultātā radītu aizsardzības vajadzībām paredzētu inovatīvu tehnoloģiju, risinājumu un produktu attīstību, ņemot vērā valsts aizsardzības nozares prioritātes – MK rīkojuma 6. punktā ir noteikts programmas uzdevums veikt lietišķo pētniecību un tehnoloģiju izstrādi mākslīgā intelekta un kiberaizsardzības jomā, autonomo sistēmu un aizsardzības pret bezpilota sistēmām jomā, kvantu tehnoloģiju jomā, kosmosā bāzētu sakaru un novērošanas risinājumu jomā, militārās medicīnas jomā, personāla noturības un militārās mobilitātes jomā, lai radītu, attīstītu un validētu valsts aizsardzības vajadzībām paredzētas tehnoloģijas, risinājumus un produktus.
Minētais uzdevums paredz šādus prioritāros pētījuma virzienus:
1. MI un kiberaizsardzības joma: kiberaizsardzības automatizācija, cilvēka līdzdalības (HITL) drošības sistēmas, digitālie dvīņi operacionālajām vidēm, datu sapludināšana un prognozējošā analītika. Projekta laikā jāsasniedz 3.–6. tehnoloģiju gatavības līmenis (turpmāk - TGL)[footnoteRef:1]; [1:  Tehnoloģiju gatavības līmeņi ir noteikti Ministru kabineta 2024. gada 22. oktobra noteikumos Nr. 664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam" ar 2026. gada 11. augusta Ministru kabineta grozījumiem Nr. 476: https://likumi.lv/ta/id/370293-grozijumi-ministru-kabineta-2024-gada-22-oktobra-noteikumos-nr664-kartiba-kada-aizsardzibas-ministrija-isteno-projektu-konkursus-militaru-vai-divejada-lietojuma-produktu-attistibas-atbalstam.
] 

2. autonomo sistēmu un aizsardzības pret bezpilota sistēmām joma: MI navigācija GNSS traucētā vidē, iegultais MI autonomās platformās un daudzdomēnu bezpilota sistēmas, dronu atklāšana, klasifikācija un neitralizācija (C-UAS), dronu spieti un sadarbības sistēmas. Projekta laikā jāsasniedz 3.–7. TGL;
3. kvantu tehnoloģiju joma: kvantu šifrēšana un kvantu skaitļošana, kvantu interneta risinājumi, pēckvantu kriptogrāfijas (PQC) risinājumi kritiskajās aizsardzības sistēmās, kvantu optimizācijas algoritmi un sinhronizācijas, vadības un elektronikas risinājumi kvantu sakaru mezgliem. Projekta laikā jāsasniedz 3.–5. TGL;
4. kosmosā bāzēti sakaru un novērošanas risinājumi, lai nodrošinātu operatīvās spējas (komandvadību, izlūkošanu, novērošanu un atpazīšanu) un tehnisko noturību (informācijas integritāti, drošus sakaru kanālus un satelītnavigācijas sistēmu darbību signālu traucēšanas, viltošanas vai nepieejamības apstākļos). Projekta laikā jāsasniedz 3.–6. TGL;
5. militārā medicīna karavīru snieguma un izdzīvošanas uzlabošanai: medicīniskie pretpasākumi ķīmisko, bioloģisko, radioloģisko un kodoldraudu (CBRN) apdraudējumam, kaujaslauka medicīna un ievainojumu aprūpe, farmācija, biotehnoloģijas, biomateriāli un audu reģenerācija, fāgu terapija un infekciju kontrole. Projekta laikā jāsasniedz 3.–6. TGL;
6. personāla veiktspēja, kognitīvā noturība un psiholoģiskā aizsardzība: risinājumi karavīru fiziskās un psiholoģiskās noturības stiprināšanai, nodrošinot kognitīvās slodzes monitoringu un veiktspējas optimizāciju operacionālajā vidē. Projekta laikā jāsasniedz 3.–5. TGL;
7. militārās mobilitātes joma: operatīvā reljefa un grunts analīze militārajai mobilitātei un pretmobilitāte, operacionālās vides modelēšana un simulācija, teritorijas caurlaidības modelēšana, kritiskās infrastruktūras aizsardzība un noturība. Projekta laikā jāsasniedz 4.–7. TGL.
[bookmark: _Toc243302634]1. Lietotie termini
	Nr.
	Termins
	Skaidrojums

	1.
	Zinātniskā grupa
	Zinātniskais personāls un zinātnes tehniskais personāls (personas, kurām ir nepieciešamās tehniskās zināšanas un pieredze vienā vai vairākās jomās un kuras zinātnieku vadībā piedalās zinātniskajā darbībā, veicot tehniskos uzdevumus; zinātnes tehniskajā personālā ietilpst inženieri, tehniķi, laboranti, tehnologi, operatori), kas piedalās projekta īstenošanā. Zinātniskās grupas sastāvā ir projekta vadītājs, projekta galvenie izpildītāji (ja tādi ir nepieciešami) un projekta izpildītāji.

	2.
	Zinātniskais personāls
	Vadošie pētnieki, pētnieki, zinātniskie asistenti, augstskolas akadēmiskais personāls[footnoteRef:2] un studējošie. [2:  Augstskolu likuma 27. panta pirmā daļa.] 


	3.
	Projekta iesniedzējs
	Zinātniska institūcija, kas reģistrēta Latvijas Republikas Zinātnisko institūciju reģistrā, vai augstskola, un  atbilst pētniecības organizācijas definīcijai[footnoteRef:3]. Projekta iesniedzējs atbild par projekta īstenošanu un projekta rezultātu sasniegšanu kopumā. [3:  Eiropas Komisijas 2014. gada 17. jūnija Regulas (ES) Nr. 651/2014 (Eiropas Savienības Oficiālais Vēstnesis, 2014. gada 26. jūnijs, Nr. L 187/1), ar ko noteiktās atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 83. punkts (https://eur-lex.europa.eu/eli/reg/2014/651/oj/?locale=LV).] 


	4.
	Projekta sadarbības partneris –zinātniskā institūcija
	Zinātniskā institūcija, kas reģistrēta Latvijas Republikas Zinātnisko institūciju reģistrā,  vai augstskola, un atbilst pētniecības organizācijas definīcijai. Projektā piedalās ar savu personālu vai pētniecības infrastruktūru.

	5.
	Projekta sadarbības partneris –valsts institūcija
	Valsts institūcija, kurai zinātniskās darbības veikšana konkursa prioritārajos pētījuma virzienos ir noteikta ārējos tiesību aktos, projekta īstenošanā iesaistās ar tā valdījumā vai īpašumā esošo mantu, intelektuālo īpašumu, finansējumu vai cilvēkresursiem.

	6.
	Projekta vadītājs
	Zinātnieks, kurš vada projektu un nodrošina tā īstenošanu. Projekta vadītājs plāno un pārrauga projekta uzdevumu izpildi, ir atbildīgs par savu un citu projektā iesaistīto personu darbību saskaņā ar projektā noteiktajiem uzdevumiem un zinātniskās ētikas normām un projekta izpildes gaitu raksturojošās dokumentācijas savlaicīgu sagatavošanu un iesniegšanu MK noteikumos paredzētajā kārtībā. Projekta vadītājs ir reģistrējies Nacionālajā zinātniskās darbības informācijas sistēmā (turpmāk – informācijas sistēma).

	7.
	Projekta galvenie izpildītāji
	Zinātnieki, kuri īsteno projektu vai apakšprojektu un atbild par tā daļu izpildi.

	8.
	Projekta izpildītāji
	Zinātniskās grupas locekļi, kuri veic atsevišķus zinātniskus uzdevumus projekta īstenošanā un atbild par tā attiecīgo daļu izpildi.

	9.
	Augstskolā studējošie
	Projekta zinātniskajā grupā iesaistītais studējošais ir bakalaura studiju programmu students, profesionālo studiju programmu students, maģistra studiju programmu students (maģistrants), rezidents medicīnā un doktorants[footnoteRef:4], kā arī zinātnes doktora grāda pretendents. Augstskolā studējošos jāiesaista projektā saskaņā ar nolikuma 20.–23. punkta nosacījumiem. [4:  Augstskolu likuma 44. panta pirmā daļa.] 


	10.
	Projekta kontaktpersona
	Fiziska persona, kas reģistrējusies informācijas sistēmā, aizpilda informāciju par projekta pieteikumu, augšupielādē tā pielikumus, kā arī nepieciešamības gadījumā uztur kontaktus ar Latvijas Zinātnes padomes (turpmāk – Padome) darbiniekiem un Izglītības un zinātnes ministrijas darbiniekiem projekta iesniegšanas un īstenošanas laikā. Projekta pieteikuma iesniedzējs norāda projekta kontaktpersonu projekta pieteikuma A daļas 1. nodaļā “Vispārīgā informācija”. Ja projektam ir sadarbības partneri, norāda arī to kontaktpersonas. Kontaktpersona un projekta vadītājs var būt viena un tā pati persona.


[bookmark: _Toc513469509][bookmark: _Toc143245576][bookmark: _Toc243302635]2. Projekta pieteikuma zinātniskā ekspertīze
1. Visu konkursa ietvaros iesniegto projektu pieteikumu zinātniskās izvērtēšanas procesu organizē Padome.
2. Ja projekta pieteikums atbilst administratīvās vērtēšanas kritērijiem, Padome saskaņā ar  nolikuma VII. nodaļā noteikto pieaicina divus vai vairāk attiecīgi piemērotus ekspertus projekta pieteikuma zinātniskajai ekspertīzei.
3. Pirms pieejas saņemšanas projekta pieteikumam informācijas sistēmā, eksperts:
3.1. apliecina, ka nav interešu konflikta, kā arī apņemas ievērot konfidencialitātes prasības, parakstot un, augšupielādējot informācijas sistēmā, iesniedz Padomei nolikuma 5. pielikumu “Apliecinājums par interešu konflikta neesamību, konfidencialitātes, drošības un informācijas neizpaušanas prasību ievērošanu” (turpmāk – eksperta apliecinājums);
3.2. noslēdz ar Padomi līgumu – nolikuma 6. pielikums “Pakalpojuma Līgums par zinātnisko izvērtēšanu” (turpmāk – pakalpojuma līgums).
4. Padome pēc eksperta apliecinājuma saņemšanas un pakalpojuma līguma noslēgšanas ekspertam dod pieeju projekta pieteikumam un visai nepieciešamajai informācijai informācijas sistēmā, lai veiktu attiecīgā projekta pieteikuma izvērtēšanu.
5. Eksperts projekta pieteikuma vērtēšanu veic, pielietojot savu projektu zinātniskās vērtēšanas kompetenci un pieredzi attiecīgajā zinātnes nozarē un argumentējot savu vērtējumu ar zinātniskiem pamatojumiem.
6. Eksperts zinātniskās ekspertīzes laikā sadarbojas ar Padomi, kā arī ievēro Padomes sniegtos norādījumus saistībā ar ekspertīzes veikšanu saskaņā ar nolikumu un pakalpojuma līgumu.
7. Saskaņā ar nolikuma 43. punktu ekspertam ir tiesības projekta pieteikumam vērtēt tikai 20 lappuses, papildus izskatot līdz trīs lappusēm, ja ir pievienoti projekta rezultātu izmantošanā ieinteresēto institūciju apliecinājumi, rekomendācijas vēstules par sadarbību u. tml. dokumenti.
[bookmark: _Toc513469510][bookmark: _Toc79581050][bookmark: _Toc243302636]2.1. Projekta pieteikuma individuālais vērtējums
8. Eksperts aizpilda un apstiprina eksperta projekta pieteikuma individuālo vērtējumu (turpmāk – individuālais vērtējums), kas veidots saskaņā ar nolikuma 8. pielikumu “Projekta pieteikuma ekspertīzes individuālā/ekspertīzes konsolidētā vērtējuma veidlapa” informācijas sistēmā divu nedēļu laikā no pakalpojuma līguma noslēgšanas un pieejas projekta pieteikumam un visai nepieciešamajai informācijai saņemšanas dienas, ja pakalpojuma līgumā nav noteikts cits termiņš.
9. Individuālajā vērtējumā eksperts izvērtē katru kritēriju un sniedz vērtējumu punktos, ņemot vērā metodikas 13. punktā norādītos apsvērumus. 
10. Eksperts izvērtē kritērijus un piešķir vērtējumu no 1 līdz 5 punktiem katrā kritērijā, kur:
10.1. izcili – 5 punkti (izcils projekta pieteikums, atbilst augstākajām attiecīgās zinātnes nozares prasībām vai pat pārsniedz tās kritērijā, jebkura projekta pieteikuma nepilnība ir nenozīmīga);
10.2. labi – 4 punkti (labs projekta pieteikums, atbilst attiecīgās zinātnes nozares prasībām kritērijā, tomēr ir konstatējami atsevišķi trūkumi);
10.3. apmierinoši – 3 punkti (apmierinošs projekta pieteikums, kopumā atbilst attiecīgās zinātnes nozares prasībām kritērijā, ir konstatējami atsevišķi trūkumi, kas apgrūtinās projekta realizāciju un augstu rezultātu sasniegšanu);
10.4. vāji – 2 punkti (vājš projekta pieteikums, daļēji vai tikai vispārēji atbilst attiecīgās zinātnes nozares prasībām kritērijā, ir konstatējami trūkumi, kas padara apgrūtinošu projekta sekmīgu realizāciju un mērķu sasniegšanu);
10.5. neapmierinoši – 1 punkts (neapmierinošs projekta pieteikums, neatbilst attiecīgās zinātnes nozares prasībām kritērijā, sniegtā informācija ir nepietiekama izvērtējuma veikšanai kritērijā, kā arī ir konstatējami būtiski trūkumi, kas padara apšaubāmu projekta realizāciju un mērķu sasniegšanu);
10.6. ja projekta pieteikuma vērtējums attiecīgajā kritērijā pārsniedz iepriekšējā zemākā vērtējuma prasības, bet pilnībā neizpilda nākamā augstākā vērtējuma prasības, vērtējumu var izteikt, piešķirot arī puspunktu, tas ir 0,5.
11. Par katra kritērija vērtējumu punktos eksperts, pielietojot savu projektu zinātniskās vērtēšanas kompetenci un darba pieredzi attiecīgajā zinātnes nozarē, sniedz zinātniski argumentētu pamatojumu. Eksperts pamatojumā skaidro piešķirto punktu skaitu, izmantojot savu profesionālo kvalifikāciju un pieredzi attiecīgajā zinātnes nozarē un tematikā.
12. Trīs kalendāro dienu laikā no individuālā vērtējuma saņemšanas dienas Padome pārbauda, neiejaucoties eksperta kompetencē, vai individuālais vērtējums aptver MK noteikumu 27., 28. un 29. punktā minētos apsvērumus, kā arī atbilst metodikai, nepieciešamības gadījumā atkārtoti nododot individuālo vērtējumu ekspertam precizēšanai/pārstrādāšanai/pilnveidošanai, pamatojot atkārtotās nodošanas iemeslus. Tādā gadījumā eksperts trīs kalendāro dienu laikā no Padomes paziņojuma par eksperta individuālā vērtējuma atkārtotu nodošanu, kas nosūtīts ar elektroniskā pasta starpniecību, saņemšanas dienas, precizē, pārstrādā un apstiprina individuālo vērtējumu informācijas sistēmā.
13. Eksperts aizpilda individuālo vērtējumu informācijas sistēmā (skatīt nolikuma 8. pielikumu “Projekta pieteikuma ekspertīzes individuālā/ekspertīzes konsolidētā vērtējuma veidlapa”) saskaņā ar šādiem kritērijiem un apsvērumiem:
	Projekta pieteikuma ekspertīzes individuālais/konsolidētais vērtējums

	Projekta nosaukums:
Eksperts/-i:

	1.
	Kritērijs: Projekta zinātniskā kvalitāte
	Maksimāli 5 punkti

	
	
	Eksperts pamato sniegto vērtējumu punktos, ņemot vērā kritēriju kopumā un kritērija katra apsvēruma izpildi. 
1. Kritērijam specifiska informācija ir sniegta projekta pieteikuma apraksta 1. nodaļā “Zinātniskā izcilība”, kā arī 2.5. apakšnodaļā “Projekta zinātniskie rezultāti un to pieejamības nodrošināšana” un 3.1. apakšnodaļā “Projekta iesniedzējs un zinātniskā grupa”, bet, vērtējot kritēriju, jāņem vērā projekta pieteikums kopumā. 
2. Projekta zinātnisko izcilību, tajā skaitā izvēlēto pētījuma stratēģiju un metodoloģiskos risinājumus, spēju radīt jaunas zināšanas vai tehnoloģiskās atziņas, kā arī spēju veidot un attīstīt starpdisciplināru un iekļaujošu starptautiski konkurētspējīgu zinātnieku grupu, kas zinātniskajā darbībā izmanto pētniecības metodes un tehnoloģijas, kas ir atzītas pasaules zinātnieku vidū, vērtē saskaņā ar attiecīgās zinātnes nozares vai nozaru un projekta specifiku, kā arī projekta pieteikuma iesniedzēja un projekta sadarbības partneru (ja tādi ir) institūciju specifiku.
3. Jāvērtē pamatojums, kā izstrādājamais produkts atbilst aizsardzības nozares prioritātēm, vai ir identificēti konkrēti ierobežojumi vai vajadzība, ko pašreizējās tehnoloģijas nespēj atrisināt, un vai veidota tieša sasaiste ar Nacionālo bruņoto spēku (turpmāk – NBS) spēju attīstības prioritātēm un aizsardzības industrijas vajadzībām. Izvērtē, vai ir identificēta problēma, vajadzība vai esošais ierobežojums spēju attīstībai, kuru pašreizējās tehnoloģijas nespēj atrisināt, bet šis projekts risinās, un vai aprakstīta produkta tehnoloģiskā priekšrocība pret esošajiem risinājumiem un konkurējošām tehnoloģijām (risinājuma inovācija).
4. Izvērtēšanā ņem vērā programmas virsmērķi, mērķi, MK rīkojuma 6. punktā noteikto uzdevumu, programmas rezultātus un horizontālos uzdevumus (saskaņā ar MK rīkojuma 7. un 8. punktu) un to īstenošanas iespējas, kā arī novērtē, vai projekta pieteikums ir adekvāts, lai sasniegtu programmas virsmērķi un mērķi saskaņā ar projekta jomu un paredzēto īstenošanas termiņu.
5. Izvērtē projekta kopējo potenciālu attīstīt zināšanu bāzi valsts aizsardzības zinātnēs, lai attīstītu nacionālās pētniecības un inovāciju sistēmas, kuru ietvaros tiek risinātas sabiedrībai aktuālas problēmas.
6. Eksperts izvērtē arī, vai projekta iesniedzējs, aizpildot pieteikumu, ir ievērojis šādus nosacījumus:
- veidot pārdomātu un izsvērtu pētījuma dizainu, izvēloties zinātniskajai darbībai un pētniecībai atbilstošas, tai skaitā inovatīvas, pētniecības metodes un tehnoloģijas, piemēram, uz dizainu balstītu pētījuma pieeju (design-based research), un liekot uzsvaru uz praktiskiem risinājumiem;
- izmantot Latvijā apkopotās datu kopas, tai skaitā Latvijas atvērto datu portālu, Centrālās statistikas pārvaldes un citus datus;
- izmantot starptautisko salīdzinošo pētījumu datus un starptautisko labo prakšu atziņas sasaistē ar nacionālo kontekstu un vajadzībām;
- izvērtēt esošos risinājumus, piedāvājot tajos uzlabojumus vai izstrādājot jaunus risinājumus pētījuma rezultātu sasniegšanai; 
- nodrošināt lietotāja (NBS struktūrām un citiem gala lietotājiem) aktīvu iesaisti pētījuma rezultātu aprobācijai praksē visos līmeņos – izglītības institūcijas, pašvaldības, valsts līmenī –, veicot pastāvīgu pētījuma rezultātu pilnveidi, balstoties uz aprobāciju. Kur attiecināms, pētījumu rezultātu aprobēšanā izmantot pētnieciskās metodes, kas ļauj identificēt cēloņsakarības, balstoties uz eksperimentālām vai kvazieksperimentālām metodēm;
- izvērtēt nepieciešamību (atkarībā no plānotās pētījuma tēmas) sadarbībai starp dažādām zinātņu nozarēm un apakšnozarēm, nodrošinot kvalitatīvu pētījuma mērķu sasniegšanu;
- izstrādāt projekta iekšējās uzraudzības un risku vadības mehānismus kvalitatīvai pētījuma īstenošanai, ja nepieciešams, tie var ietvert projekta vadības komiteju;
- vai projekta mērķim un izvēlētajai aizsardzības pētniecības jomai atbilst un ir pamatota pētījuma pieeja, metodoloģija, dati, sadarbība un risku vadība. 

	1.1.
	Apsvērums: pētījuma zinātniskā kvalitāte, ticamība un novitāte
	

	1.2.
	Apsvērums: izvēlētās pētījuma stratēģijas un metodisko risinājumu zinātniskā kvalitāte, kā arī atbilstība noteikto mērķu un uzdevumu sasniegšanai
	

	1.3.
	Apsvērums: projekta spēja radīt jaunas zināšanas vai tehnoloģiskās atziņas
	

	1.4.
	Apsvērums: sadarbības partneru (ja tādi paredzēti) ieguldījums, to zinātniskā kapacitāte, plānotā sadarbības kvalitāte
	

	2.
	Kritērijs: Projekta rezultātu ietekme
	Maksimāli 5 punkti

	2.1.
	Apsvērums: iegūto zināšanu un prasmju paredzamā pārnese turpmākajā darbībā un zinātniskās kapacitātes attīstībā
	Eksperts pamato sniegto vērtējumu punktos, ņemot vērā kritēriju kopumā un tā apakškritēriju izpildi. Kritērijam specifiska informācija ir sniegta projekta pieteikuma B daļas “Projekta apraksts”  2. punktā “Ietekme”, bet, vērtējot kritēriju, jāņem vērā projekta pieteikums kopumā. 
Eksperts vērtē, vai ir aprakstīti šādi projektu ietekmes rādītāji (pieļaujami ir arī citi papildu rādītāji):
1) tehnoloģiju pārnese: izstrādāts tehnoloģisks demonstrators, kas var tikt attīstīts par prototipu, produktu vai praktisku aizsardzības spēju stiprinošu risinājumu, izstrādātie algoritmi vai metodes, kas nodotas attīstībai uzņēmumiem vai aizsardzības struktūrām praktiskam pielietojumam;
2) starptautiskā sadarbība un turpmākā attīstība: sagatavots projekta pieteikums starptautiska konsorcija ietvaros nākamajam pētniecības, attīstības vai komercializācijas posmam, tai skaitā pieteikums Eiropas aizsardzības fondā, NATO DIANA programmā (Aizsardzības inovāciju akcelerators Ziemeļatlantijas reģionam), Eiropas Kosmosa aģentūras programmās, “Apvārsnis Eiropa” un citās attiecīgajās pētniecības un inovāciju iniciatīvās).
Izvērtē, vai ir aprakstīti tehnoloģijas vai produkta izmantošanas scenāriji militārā vidē, integrācijas iespējas esošajās sistēmās un iespējamais pielietojums vairākās operacionālajās vidēs, norādīts duālā pielietojuma (aizsardzības spēja un potenciāls civiliem mērķiem) un intelektuālā īpašuma (piemēram, patentēšanas) potenciāls.
Rezultātus un to paredzamo ietekmi, tajā skaitā plānotā rezultātu pārnese tālākajā darbībā un zinātniskās kapacitātes attīstībā, pētniecības tālākas attīstības iespējas, vērtē saskaņā ar attiecīgās zinātnes nozares vai nozaru un projekta specifiku, kā arī projekta iesniedzēja institūcijas un projekta sadarbības partneru (ja tādi ir) institūciju specifiku. 
Eksperts izvērtē, cik veiksmīgi projektā ir iesaistīti studējošie un doktora zinātniskā grāda pretendenti, salīdzinot ar kopējo zinātniskās grupas dalībnieku slodzi, tai skaitā novērtē plānu studējošo iesaistei un zinātniskās grupas kapacitātes paaugstināšanai projekta ietvaros. Informācija par projekta zinātniskās grupas, tajā skaitā studējošo, slodzi atrodama projekta pieteikuma A daļas “Vispārīgā informācija” 2. nodaļā “Zinātniskā grupa” un 3. nodaļā “Budžets”.
Eksperts vērtē, vai ir aprakstīti šādi projekta līmeņa rādītāji:
1) norādīts un pamatots sasniedzamā TGL diapazons konkrētajā projektā saskaņā ar plānotajām darbībām un tehnoloģijas attīstības posmu, iekļaujoties  nolikuma 9.1. apakšpunktā noteiktajā diapazonā;
2) dalība ar demonstrācijām aizsardzības un drošības nozares konferencēs, eksperimentālajos pasākumos izstādēs Latvijā vai ārvalstīs, tai skaitā NATO inovāciju pasākumos (DiBaX –Digital Backbone eXperimentation) un NATO Zinātnes un tehnoloģiju organizācijas (STO) ekspertu līmeņa formātos un projektos;
3) intelektuālais īpašums: izstrādāti vai pieteikti patenti un nostiprinātas programmatūras autortiesības;
4) zinātniskās publikācijas: augstas citējamības indeksa (Q1/Q2) nozares žurnālos publicēti vai iesniegti zinātniskie raksti, ievērojot Informācijas atklātības likuma 5. pantā noteiktos ierobežojumus (ja attiecināms);
5) cilvēkkapitāla ataudze: aizstāvēta vai iesniegta aizstāvēšanai doktora disertācija (promocijas darbs) vai sekmīgi aizstāvēts maģistra darbs projekta jomā.
Projekta rezultātu ilgtspēja tiek vērtēta sasaistē ar paredzētajām zinātniskajām publikācijām un projekta rezultātu izplatīšanu zinātniskajās konferencēs. Informācija par projekta rezultātu izplatīšanu atrodama projekta pieteikuma apraksta (B daļas) 2.5. apakšnodaļā “Projekta zinātniskie rezultāti un to pieejamības nodrošināšana”. Sevišķa uzmanība jāpievērš rezultātu ilgtspējas nodrošināšanai, kā arī projekta iesniedzēja izvēlei ar aizsardzību saistītu datu drošai deponēšanai.
Jāņem vērā projekta potenciāls sabiedrības informēšanā par projekta rezultātiem un projekta rezultātu sabiedrības noturības spējas, aizsardzības un drošības vairošanā (projekta pieteikuma apraksta 2.2.-2.5. apakšnodaļā). Izvērtē, vai projekta pieteikumā aprakstītie plāni pētījuma rezultātu piemērošanai un nodošanai gala lietotājiem ir adekvāti un īstenojami. Izvērtē projekta iesniedzēja sadarbību ar citām zinātniskajām institūcijām, kā arī valsts institūcijām, NBS un citiem gala lietotājiem, industriju un aizsardzības nozares uzņēmumiem.

	2.2.
	Apsvērums: pētniecības attīstības iespējas, ieskaitot ieguldījumu jaunu projektu sagatavošanā iesniegšanai Eiropas Savienības pētniecības un inovācijas pamatprogrammu konkursos un citās pētniecības un inovācijas atbalsta programmās un tehnoloģiju ierosmēs
	

	2.3.
	Apsvērums: pētījuma rezultātā tiks radītas attiecīgajai nozarei, tautsaimniecības un sabiedrības attīstībai nozīmīgas zināšanas vai  rīcībpolitikas ieteikumi un risinājumi
	

	2.4.
	Apsvērums: iegūto zināšanu ilgtspēja un kvalitatīvs to izplatības plāns, tai skaitā paredzētas zinātniskās publikācijas un sabiedrības informēšana
	

	2.5.
	Apsvērums: pētījuma īstenošana sekmē pētījuma zinātniskā personāla, tai skaitā studējošo, zinātniskās kapacitātes stiprināšanu
	

	3.
	Kritērijs: Projekta īstenošanas iespējas un nodrošinājums
	Maksimāli 5 punkti

	3.1.
	Apsvērums: pētījuma darba plāna kvalitāte un tā atbilstība izvirzītajam mērķim. Paredzētie resursi ir atbilstīgi un pietiekami mērķa sasniegšanai. Pētījumā paredzēts nodrošināt efektīvu resursu izmantošanu. Plānotie darba posmi un uzdevumi ir skaidri definēti, atbilstīgi un ticami
	Eksperts pamato sniegto vērtējumu punktos, ņemot vērā kritēriju kopumā un tā apakškritēriju izpildi. Kritērijam specifiska informācija ir sniegta projekta pieteikuma apraksta 3. nodaļā “Īstenošana” un projekta pieteikuma C daļā “Curriculum Vitae”, bet, vērtējot kritēriju, jāņem vērā projekta pieteikums kopumā. 
Projekta īstenošanas iespējas, ieskaitot sagatavoto pētījuma darba plānu, paredzēto pētījuma vadību un tā kvalitātes vadību, sniegto informāciju par datu pārvaldības plānu, paredzētos resursus, pieejamo infrastruktūru, vērtē atbilstīgi attiecīgās zinātnes nozares vai nozaru un projekta specifikai, kā arī projekta pieteikuma iesniedzēja un sadarbības partnera/-u (ja tādi ir) specifikai. 
Eksperts izvērtē projekta vadītāja un projekta galveno izpildītāju zinātniskās kvalifikācijas un pieredzes atbilstību projekta mērķu sasniegšanai un paredzēto uzdevumu veikšanai, balstoties uz iesniegtajiem dzīves gājuma aprakstiem projekta pieteikuma C daļā “Curriculum Vitae”. Papildus vērtē, vai, aprakstot zinātnisko grupu, tieši norādīta zinātniskās grupas izpratne par militāro vidi un pieredze militāra lietojuma produktu izstrādē un testēšanā un vai aprakstīta zinātniskās grupas kompetenču savstarpējā papildināmība.
Eksperts vērtē, vai darba posmos ir skaidri iezīmētas aktivitātes, kas saistītas ar plānotā risinājuma adaptāciju aizsardzības spēju attīstībai un testēšanai militārajā vidē.
Plānoto projekta īstenošanu vērtē sasaistē ar aizpildīto projekta pieteikuma A daļas “Vispārīgā informācija” 3. nodaļu “Budžets”, kurā paredzētas izmaksas projekta zinātniskās grupas atalgojumam, materiāli tehniskajam nodrošinājumam, komandējumu un publicēšanās izmaksām.
Vērtē, vai, aprakstot institūcijas kapacitāti, izcelta nepieciešamo iekārtu, tehnoloģiju pieejamība, kā arī laboratorijas un testēšanas iespējas militārajā vidē, kā arī apliecināts, ka kritiskie resursi tiks nodrošināti visa projekta īstenošanas laikā.
Eksperts izvērtē arī, vai ir izstrādāti iekšējās uzraudzības un risku vadības mehānismi (pētnieku komandas/plānots izveidot vadības komiteju (steering committee)), izcelts piemērotības NBS vajadzībām risks u.tml. Vai ir aprakstīti riski saistībā ar ierobežotas pieejamības informācijas un aizsardzības risinājumu informācijas drošības pārvaldību (ieskaitot personāla, datu sistēmas u.c. jautājumus).

	3.2.
	Apsvērums: projekta vadītāja un projekta galveno izpildītāju zinātniskā kvalifikācija atbilstīgi iesniegtajiem dzīves gājuma aprakstiem (Curriculum Vitae - CV)
	

	3.3.
	Apsvērums: paredzēta atbilstīga pētījuma vadība, ieskaitot kvalitātes vadību. Vadības organizācija ļauj sekot pētījuma izpildes progresam. Izvērtēti iespējamie riski un izstrādāts to novēršanas vai negatīvā efekta samazināšanas plāns
	

	3.4.
	Apsvērums: pētījuma veikšanai ir nepieciešamā pētniecības infrastruktūra un pieeja sadarbības partneru pētniecības infrastruktūrai (ja attiecināms)
	

	3.5.
	Apsvērums: institūcijai, kas īsteno pētījumu, un tās sadarbības partneriem (ja attiecināms) ir projekta īstenošanai nepieciešamā  pieredze 
	

	Eksperta rekomendācijas projekta īstenošanai
	Eksperts sniedz rekomendācijas (ja tādas ir) projekta īstenotājam, kas nodrošinātu sekmīgāku projekta īstenošanu.

	Iespējamie projekta īstenošanas riski
	Eksperts norāda projekta īstenošanas riskus (ja tādi ir), kā arī atzīmē, vai tie ir zemi, vidēji vai augsti.


[bookmark: _Toc513469511][bookmark: _Toc143245577][bookmark: _Toc243302637]2.2. Projekta pieteikuma konsolidētais vērtējums
14. Pēc visu projektu pieteikumu ekspertu individuālo vērtējumu saņemšanas informācijas sistēmā Padome piecu darbdienu laikā, izmantojot tiešsaistes videokonferenci (reāllaika attēla un skaņas pārraide), organizē un īsteno ekspertu paneļdiskusiju tiem ekspertiem, kuri ir atbildīgi par projektu pieteikumu ekspertu konsolidētā vērtējuma sagatavošanu, izveidojot ekspertu diskusiju paneli par visiem projektu pieteikumiem, kuri iesniegti par MK rīkojuma 6. punktā minētā programmas uzdevuma izpildi (turpmāk – panelis).
15. Trīs darbdienu laikā no paneļa noslēgšanās dienas eksperts, kurš ir atbildīgs par attiecīgā projekta pieteikuma ekspertu konsolidētā vērtējuma sagatavošanu, ņemot vērā attiecīgā projekta pieteikuma ekspertu individuālos vērtējumus, kā arī paneļa rezultātus, informācijas sistēmā aizpilda šā projekta pieteikuma ekspertu konsolidētā vērtējuma veidlapu (turpmāk – ekspertu konsolidētais vērtējums), ievērojot nolikuma 8. pielikumu “Projekta pieteikuma ekspertīzes individuālā/ekspertīzes konsolidētā vērtējuma veidlapa”, un trīs darbdienu laikā saskaņo to ar pārējiem attiecīgā projekta pieteikuma ekspertīzē iesaistītajiem ekspertiem, kuri ir individuāli vērtējuši šo projekta pieteikumu, un iesniedz to informācijas sistēmā.
16. Ja  Programmas MK rīkojuma 6. punktā noteiktā programmas uzdevuma un tā prioritāro pētījumu virzienu izpildei iesniegts tikai viens projekta pieteikums, Padome par šo projekta pieteikumu paneli neorganizē. Padome katram ekspertam nodrošina pieeju otra eksperta aizpildītajam individuālajam vērtējumam, kā arī atklāj katram ekspertam citu ekspertu identitāti.
17. Viens no ekspertiem informācijas sistēmā aizpilda konsolidēto vērtējumu saskaņā ar nolikuma 8. pielikumu “Projekta pieteikuma ekspertīzes individuālā/ekspertīzes konsolidētā vērtējuma veidlapa” un ievērojot metodikas 5.–13. punktā minētos nosacījumus. Visi (izņemot nolikuma 41. punktā minēto izņēmuma gadījumu) eksperti apstiprina konsolidēto vērtējumu informācijas sistēmā divu nedēļu laikā kopš pēdējā individuālā vērtējuma apstiprināšanas informācijas sistēmā.
18. Konsolidētais vērtējums ir vienošanās starp visiem (izņemot nolikuma 41. punktā minēto izņēmuma gadījumu) ekspertiem par projekta pieteikuma galīgo vērtējumu, līdz ar to eksperts, kurš izstrādā konsolidēto vērtējumu, konsultējas ar citiem ekspertiem par:
18.1. katra kritērija vērtējumu punktos;
18.2. zinātniski argumentētu pamatojumu katra kritērija vērtējumiem, ko apkopo no visu ekspertu individuālajos vērtējumos sniegtajiem pamatojumiem.
19. Padome pēc metodikas 17. punktā minētās konsolidētā vērtējuma apstiprināšanas informācijas sistēmā to izskata. Ja Padome (neiejaucoties ekspertu kompetencē) konstatē neatbilstības metodikai vai konkursa nolikumam, tai ir tiesības konsolidēto vērtējumu nodot ekspertiem atkārtotai pārstrādei un apstiprināšanai.
20. Ekspertiem konsolidētā vērtējuma atkārtotas nodošanas gadījumā ir pienākums trīs darbdienu laikā pārstrādāt un vienoties par konsolidēto vērtējumu, apstiprinot to informācijas sistēmā saskaņā ar metodikas 17.–18. punktu.
[bookmark: _Toc503263857][bookmark: _Toc513469513][bookmark: _Toc143245578][bookmark: _Toc243302638]3. Projekta vidusposma un noslēguma zinātniskā pārskata zinātniskā ekspertīze
21. Pirms pieejas projekta vidusposma vai noslēguma zinātniskajam pārskatam informācijas sistēmā saņemšanas eksperts apliecina, ka tam nav interešu konflikta, kā arī apņemas ievērot konfidencialitātes prasības, parakstot un nosūtot Padomei eksperta apliecinājumu, kā arī noslēdzot ar Padomi Pakalpojuma Līgumu par zinātnisko izvērtēšanu.
22. Padome pēc eksperta apliecinājuma saņemšanas ekspertam dod pieeju projekta vidusposma vai noslēguma zinātniskajam pārskatam un visai nepieciešamajai informācijai, lai veiktu tā izvērtēšanu.
23. Padome katram ekspertam nodrošina pieeju attiecīgā projekta vidusposma zinātniskajam pārskatam vai noslēguma zinātniskajam pārskatam un tā paša projekta pieteikumam. Ja tiek izvērtēts projekta noslēguma zinātniskais pārskats, papildus Padome nodrošina ekspertam pieeju arī tā paša projekta vidusposma zinātniskajam pārskatam.
24. Eksperts projekta vidusposma vai noslēguma zinātniskā pārskata vērtēšanu veic, pielietojot savas projektu zinātniskās vērtēšanas kompetenci un darba  pieredzi attiecīgajā zinātnes nozarē un argumentējot savu viedokli ar zinātniskiem pamatojumiem.
[bookmark: _Toc513469514][bookmark: _Toc143245579][bookmark: _Toc243302639]3.1. Projekta vidusposma un noslēguma zinātniskā pārskata individuālais vērtējums
25. Divu nedēļu laikā no Pakalpojuma Līguma par zinātnisko izvērtēšanu ar Padomi noslēgšanas dienas eksperts veic projekta vidusposma vai noslēguma zinātniskā pārskata individuālo izvērtēšanu, aizpildot nolikuma 12. pielikumu “Projekta vidusposma/noslēguma zinātniskā pārskata individuālā/konsolidētā vērtējuma veidlapa” informācijas sistēmā un apstiprinot to informācijas sistēmā.
26. Eksperts projekta vidusposma zinātnisko pārskatu novērtē ar vienu no diviem vērtējumiem:
26.1. turpināt projektu;
26.2. neturpināt projektu.
27. Eksperts projekta noslēguma zinātnisko pārskatu novērtē ar vienu no diviem vērtējumiem:
27.1. projekta mērķis ir sasniegts;
27.2. projekta mērķis nav sasniegts.
	Projekta vidusposma/noslēguma zinātniskā pārskata individuālais/konsolidētais vērtējums

	Projekta nosaukums:
Eksperts/-i:

	1.
	Kritērijs: Projekta zinātniskā kvalitāte

	
	Eksperts izvērtē, kā projekta zinātniskā grupa ir sasniegusi projekta pieteikumā plānoto līdz vidusposma/noslēguma pārskata nodošanas laikam. Pamatā ņem vērā vidusposma/noslēguma pārskata 1. nodaļu “Zinātniskā izcilība”, vienlaikus sasaistot to ar vidusposma/noslēguma pārskatu kopumā un projekta pieteikumu. Šeit eksperts sniedz komentāru un ierosinājumus, lai pilnībā sasniegtu projekta mērķi un izpildītu uzdevumus augstākajā zinātniskajā kvalitātē, vai par pētniecības iespējām pēc attiecīgā projekta noslēguma, lai sasniegtu zinātnisko izcilību. Sniedzot komentārus, ņem vērā attiecīgo programmas specifisko uzdevumu un plānotos rezultātus, kā arī novērtē, vai projekts virzās uz programmas virsmērķa un mērķa sasniegšanu.
Eksperts izvērtē, vai projekta zinātniskās grupas rezultāti attiecīgajā laika posmā parāda tās augsto pētniecības kapacitāti un vai aprakstītie rezultāti pienācīgi zinātnes nozares-/u zināšanu bāzes papildināšanai.

	2.
	Kritērijs: Projekta rezultātu ietekme

	
	Eksperts izvērtē, kā projekta zinātniskā grupa ir sasniegusi projekta pieteikumā plānoto līdz vidusposma/noslēguma pārskata nodošanas laikam. Pamatā ņem vērā vidusposma/noslēguma pārskata 2. nodaļu “Ietekme”, vienlaikus sasaistot to ar vidusposma/noslēguma pārskatu kopumā un projekta pieteikumu. Šajā sadaļā eksperts sniedz komentāru un ierosinājumus, lai pilnīgāk sasniegtu paredzēto ietekmi un nodrošinātu iegūto zināšanu izplatīšanu zinātniskajā sabiedrībā un komunikāciju ar sabiedrību kopumā, vai aktivitātēm pēc attiecīgā projekta noslēguma.
Eksperts izvērtē, vai projekta rezultātā ir sekmētas lietišķās pētniecības rezultātā radītas aizsardzības vajadzībām izmantojamas inovatīvas tehnoloģijas, risinājumi un produktu attīstība atbilstoši valsts aizsardzības nozares prioritātēm.
Eksperts izvērtē, kā projekta īstenotājs ir izvēlējies projekta mērķgrupas, vai to viedoklis ir noskaidrots kvalitatīvi, kā arī vai pasākumi ir bijuši efektīvi sabiedrības informēšanai. Novērtē arī sadarbību ar valsts institūcijām, NBS un citiem gala lietotājiem, industriju un aizsardzības nozares uzņēmumiem (piemēram, rekomendāciju sniegšana, piedalīšanās politikas plānošanā utt.). 
Eksperts izvērtē un sniedz komentāru par to, kā ir izpildīts plāns projekta rezultātu un zinātnisko atziņu pieejamības nodrošināšanai gan Latvijā, gan starptautiski (tai skaitā publicējot rezultātus žurnālos un deponējot jauniegūtus pētniecības datus pētniecības drošos datu repozitorijos).
Eksperts izvērtē arī projekta īstenotāja pasākumus studējošo un zinātniskās grupas kapacitātes celšanā, kā arī plāna par studējošo iesaisti projekta izpildes progresu.
Eksperts izvērtē progresu MK rīkojuma 6. punktā noteiktā programmas uzdevuma – veikt lietišķo pētniecību un tehnoloģiju izstrādi atbilstoši šādiem prioritārajiem pētījuma virzieniem – izpildē: 
1. MI un kiberaizsardzības joma: kiberaizsardzības automatizācija, cilvēka līdzdalības (HITL) drošības sistēmas, digitālie dvīņi operacionālajām vidēm, datu sapludināšana un prognozējošā analītika. Projekta laikā jāsasniedz 3.–6. tehnoloģiju gatavības līmenis (turpmāk - TGL)[footnoteRef:5]; [5:  Tehnoloģiju gatavības līmeņi ir noteikti Ministru kabineta 2024. gada 22. oktobra noteikumos Nr. 664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam" ar 2026. gada 11. augusta Ministru kabineta grozījumiem Nr. 476: https://likumi.lv/ta/id/370293-grozijumi-ministru-kabineta-2024-gada-22-oktobra-noteikumos-nr664-kartiba-kada-aizsardzibas-ministrija-isteno-projektu-konkursus-militaru-vai-divejada-lietojuma-produktu-attistibas-atbalstam.
] 

2. autonomo sistēmu un aizsardzības pret bezpilota sistēmām joma: MI navigācija GNSS traucētā vidē, iegultais MI autonomās platformās un daudzdomēnu bezpilota sistēmas, dronu atklāšana, klasifikācija un neitralizācija (C-UAS), dronu spieti un sadarbības sistēmas. Projekta laikā jāsasniedz 3.–7. TGL;
3. kvantu tehnoloģiju joma: kvantu šifrēšana un kvantu skaitļošana, kvantu interneta risinājumi, pēckvantu kriptogrāfijas (PQC) risinājumi kritiskajās aizsardzības sistēmās, kvantu optimizācijas algoritmi un sinhronizācijas, vadības un elektronikas risinājumi kvantu sakaru mezgliem. Projekta laikā jāsasniedz 3.–5. TGL;
4. kosmosā bāzēti sakaru un novērošanas risinājumi, lai nodrošinātu operatīvās spējas (komandvadību, izlūkošanu, novērošanu un atpazīšanu) un tehnisko noturību (informācijas integritāti, drošus sakaru kanālus un satelītnavigācijas sistēmu darbību signālu traucēšanas, viltošanas vai nepieejamības apstākļos). Projekta laikā jāsasniedz 3.–6. TGL;
5. militārā medicīna karavīru snieguma un izdzīvošanas uzlabošanai: medicīniskie pretpasākumi ķīmisko, bioloģisko, radioloģisko un kodoldraudu (CBRN) apdraudējumam, kaujaslauka medicīna un ievainojumu aprūpe, farmācija, biotehnoloģijas, biomateriāli un audu reģenerācija, fāgu terapija un infekciju kontrole. Projekta laikā jāsasniedz 3.–6. TGL;
6. personāla veiktspēja, kognitīvā noturība un psiholoģiskā aizsardzība: risinājumi karavīru fiziskās un psiholoģiskās noturības stiprināšanai, nodrošinot kognitīvās slodzes monitoringu un veiktspējas optimizāciju operacionālajā vidē. Projekta laikā jāsasniedz 3.–5. TGL;
7. militārās mobilitātes joma: operatīvā reljefa un grunts analīze militārajai mobilitātei un pretmobilitāte, operacionālās vides modelēšana un simulācija, teritorijas caurlaidības modelēšana, kritiskās infrastruktūras aizsardzība un noturība. Projekta laikā jāsasniedz 4.–7. TGL.
Eksperts vērtē, kā tika īstenoti tādi projektu ietekmes rādītāji kā, piemēram:
1) tehnoloģiju pārnesi: izstrādāts tehnoloģisks demonstrators, kas var tikt attīstīts par prototipu, produktu vai praktisku aizsardzības spēju stiprinošu risinājumu, izstrādātie algoritmi vai metodes, kas nodotas attīstībai uzņēmumiem vai aizsardzības struktūrām praktiskam pielietojumam;
2) starptautisko sadarbību un turpmāko attīstību: sagatavots projekta pieteikums starptautiska konsorcija ietvaros nākamajam pētniecības, attīstības vai komercializācijas posmam, tai skaitā pieteikums Eiropas aizsardzības fondā, NATO DIANA programmā (Aizsardzības inovāciju akcelerators Ziemeļatlantijas reģionam), Eiropas Kosmosa aģentūras programmās, “Apvārsnis Eiropa” un citās attiecīgajās pētniecības un inovāciju iniciatīvās).
Eksperts vērtē, vai  tiek aprakstītas tehnoloģijas vai produkta izmantošanas scenāriji militārā vidē, integrācijas iespējas esošajās sistēmās un iespējamais pielietojums vairākās operacionālajās vidēs, kā arī, vai ir norādīts duālā pielietojuma (aizsardzības spēja un potenciāls civiliem mērķiem) un intelektuālā īpašuma (piemēram, patentēšanas) potenciāls.
Sasniedzamie rezultāti:
1. izstrādāta jauna tehnoloģija vai tā pilnveidota, izstrādāts inovatīvs risinājums vai produkta prototips;
2. radīts vai nostiprināts intelektuālais īpašums;
3. sagatavots prototipa vai piedāvātā risinājuma tehnoloģiski ekonomiskais pamatojums turpmākai attīstībai vai komercializācijai;
4. apzināti vietējie vai starptautiskie komerciālie partneri;
5. sagatavoti priekšlikumi vai projektu pieteikumi tehnoloģiju un risinājumu turpmākai attīstībai, demonstrēšanai, validācijai un ieviešanai, tostarp dalībai nacionālajās un starptautiskajās pētniecības un inovāciju programmās.
Eksperts vērtē šādus projekta līmeņa rādītājus:
1) plānoto un sasniegto TGL;
2) dalību ar demonstrācijām aizsardzības un drošības nozares konferencēs, eksperimentālajos pasākumos izstādēs Latvijā vai ārvalstīs, tai skaitā NATO inovāciju pasākumos (DiBaX –Digital Backbone eXperimentation) un NATO Zinātnes un tehnoloģiju organizācijas (STO) ekspertu līmeņa formātos un projektos;
3) intelektuālo īpašumu: izstrādāti vai pieteikti patenti un nostiprinātas programmatūras autortiesības;
4) zinātniskās publikācijas: augstas citējamības indeksa (Q1/Q2) nozares žurnālos publicēti vai iesniegti zinātniskie raksti, ievērojot Informācijas atklātības likuma 5. pantā noteiktos ierobežojumus (ja attiecināms);
5) cilvēkkapitāla ataudzi: aizstāvēta vai iesniegta aizstāvēšanai doktora disertācija (promocijas darbs) vai sekmīgi aizstāvēts maģistra darbs projekta jomā.

	3.
	Kritērijs: Projekta īstenošanas iespējas un nodrošinājums

	
	Eksperts izvērtē, kā projekta zinātniskā grupa ir sasniegusi projekta pieteikumā plānoto līdz projekta vidusposma/noslēguma pārskata nodošanas laikam. Pamatā ņem vērā vidusposma/noslēguma pārskata 3. nodaļu “Īstenošana”, vienlaikus sasaistot to ar vidusposma/noslēguma pārskatu un projekta pieteikumu kopumā. Šajā sadaļā eksperts sniedz komentāru un ierosinājumus darba plāna koriģēšanai (vidusposma pārskata gadījumā) vai pētniecības iespējām pēc attiecīgā projekta noslēguma. 
Eksperts vērtē aktivitātes, kas saistītas ar konkrētā risinājuma adaptāciju aizsardzības spēju attīstībai un testēšanai militārajā vidē konkrētos darba posmos, aprakstītās izmantotās iekārtas, tehnoloģijas, kā arī laboratorijas.
Eksperts izvērtē, vai projekta vadība ir bijusi efektīva, tajā skaitā ņemot vērā kopējo projekta izpildes progresu. Eksperts vērtē projekta īstenotāja sniegto informāciju par datu pārvaldības plānu izstrādāšanu un uzturēšanu. Vai projekta apraksta 3.3. apakšnodaļā “Projekta vadība un risku plāns” plānotais risku plāns ir izpildīts gadījumos, kad riski materializējās, un vai to risinājumi ir ticami.
Eksperts izvērtē, kā darbojas projekta iekšējās uzraudzības un risku vadības mehānismi (pētnieku komandas/vadības komitejas (steering committee)), kā tika pārvaldīti riski saistībā ar ierobežotas pieejamības informācijas un aizsardzības risinājumu informācijas drošības pārvaldību (ieskaitot personāla, datu sistēmas u.c. jautājumus), kā tie ietekmēja rezultātu izpildi un kvalitāti.
Papildus eksperts izvērtē un norāda, vai projekta īstenošanā līdz noteiktajam posmam ir pietiekamā mērā iesaistīti studējošie un doktora zinātniskā grāda pretendenti. Studējošajiem jābūt iesaistītiem ar vidējo slodzi vismaz: 
a) projektā, kas izpilda nolikuma 5.3. apakšpunktā noteikto prioritāro pētījuma virzienu – vismaz 1,5 PLE; 
b) projektā, kas izpilda kādu no nolikuma 5.1., 5.2., 5.4. apakšpunktos noteiktajiem prioritārajiem pētījuma virzieniem – vismaz 1,0 PLE;
c) projektā, kas izpilda kādu no nolikuma 5.5., 5.6., 5.7. apakšpunktos noteiktajiem prioritārajiem pētījuma virzieniem – vismaz 0,5 PLE).

	Vērtējums projekta vidusposmā

	Turpināt projektu/ 
Neturpināt projektu
	Ja eksperts projekta vidusposma zinātnisko pārskatu novērtē ar atzīmi “Turpināt projektu”, eksperts noslēguma secinājumus var nesniegt.
Ja eksperts projekta vidusposma zinātnisko pārskatu novērtē ar atzīmi “Neturpināt projektu”, eksperts sniedz noslēguma secinājumus ar skaidrojumu un papildu argumentāciju par projekta izpildes progresu un konstatētajiem riskiem projekta mērķa sasniegšanā.

	Iespējamie projekta īstenošanas riski

	Ja eksperts projekta vidusposma zinātnisko pārskatu novērtē ar atzīmi “Turpināt projektu”, eksperts norāda projekta īstenošanas riskus (ja tādi ir), kā arī atzīmē, vai tie ir zemi, vidēji vai augsti.

	Secinājumi
	Ja eksperts projekta vidusposma zinātnisko pārskatu novērtē ar atzīmi “Turpināt projektu”, eksperts noslēguma secinājumus var nesniegt.
Ja eksperts projekta vidusposma zinātnisko pārskatu novērtē ar atzīmi “Neturpināt projektu”, eksperts sniedz noslēguma secinājumus ar skaidrojumu un papildu argumentāciju par projekta izpildes progresu un konstatētajiem riskiem projekta mērķa sasniegšanā.

	Projekta vērtējums noslēgumā

	Projekta mērķis ir sasniegts. 
Projekta mērķis ir sasniegts – kopējais vērtējums procentuālā izteiksmē ir 85%  –100% un vairāk

Projekts mērķis nav sasniegts, 
mērķa vērtējums procentuālā izteiksmē. 
Projekta mērķis nav sasniegts, neatbilst daļēji – kopējais vērtējums procentuālā izteiksmē ir 25%–84% 
Projekta mērķis nav sasniegts, neatbilst pilnībā – kopējais vērtējums procentuālā izteiksmē ir 0%–24%
	Eksperts projekta noslēguma zinātniskā pārskata kopējā vērtējumā sniedz mērķa vērtējumu procentuālā izteiksmē saskaņā ar metodikas 31. punktā noteikto vērtējuma skalu.                                                                                                                                                                                                                                                                                                                                                                                                                                       


[bookmark: _Toc513469515][bookmark: _Toc243302640]3.2. Projekta vidusposma un noslēguma zinātniskā pārskata konsolidētais vērtējums
28. Kad eksperti aizpildījuši un apstiprinājuši projekta vidusposma vai noslēguma zinātniskā pārskata individuālo vērtējumu informācijas sistēmā, Padome ekspertiem nodrošina pieeju citu ekspertu aizpildītajam individuālajam vērtējumam, kā arī atklāj katram ekspertam citu ekspertu identitāti.
	29. Viens no ekspertiem aizpilda konsolidēto vērtējumu saskaņā ar nolikuma 12. pielikumu “Projekta vidusposma/noslēguma zinātniskā pārskata individuālā/konsolidētā vērtējuma veidlapa”, ievērojot metodikas 25.–27. punktā sniegtos nosacījumus, un ievieto to informācijas sistēmā. Visi eksperti nedēļas laikā to apstiprina informācijas sistēmā.
30. Konsolidētajā vērtējumā eksperti vienojas par vienu vērtējumu projekta vidusposma vai noslēguma zinātniskajam pārskatam un apkopo individuālajos vērtējumos sniegtos komentārus.
[bookmark: _Toc79581055][bookmark: _Toc143245580][bookmark: _Toc243302641]3.3. Projekta noslēguma zinātniskā pārskata mērķa vērtējums
31. Noslēguma pārskata konsolidētajā vērtējumā abi eksperti vienojas par konsolidētu vērtējumu procentos, kam ir šāda nozīme:
31.1. Projekta mērķis ir sasniegts – kopējais vērtējums procentuālā izteiksmē ir 85%–100% un vairāk. Vērtējumu piešķir, ja projekts ir īstenots labā vai izcilā zinātniskajā kvalitātē, ir sasniegti vai pārsniegti plānotie mērķi un zinātniskie rezultāti vai ja ir konstatēta atsevišķu rezultātu neizpilde vai citi nenozīmīgi trūkumi, taču esošie zinātniskie rezultāti ir izpildīti labā zinātniskā kvalitātē, piemēram, zinātniskie raksti ir publicēti augstas kvalitātes žurnālos, līdz ar to minētie trūkumi nav ietekmējuši mērķa sasniegšanu. 
31.2. Projekta mērķis nav sasniegts, neatbilst daļēji – kopējais vērtējums procentuālā izteiksmē ir 25%–84%. Vērtējumu piešķir, ja projekts ir īstenots pietiekamā zinātniskā kvalitātē, projektā plānotie rezultāti ir sasniegti daļēji, kas ir ietekmējuši kopējo projekta mērķu sasniegšanu.
31.3. Projekta mērķis nav sasniegts, neatbilst pilnībā – kopējais vērtējums procentuālā izteiksmē ir 0%–24%. Vērtējumu piešķir, ja projekts ir īstenots nepietiekamā zinātniskajā kvalitātē, gandrīz pilnībā vai pilnībā nav sasniegti plānotie rezultāti, līdz ar to projekta kopējais mērķis nav sasniegts vai sasniegts nepietiekamā apjomā. 
		  32. Ņemot vērā metodikas 31. punktā sniegto vērtējumu procentos, Padome aprēķina atmaksājamo finansējuma daļu šādi:
		   32.1. ja Līguma 2.18. apakšpunktā minētais Ekspertu mērķa vērtējums procentuālā izteiksmē ir 60% līdz 65%, piemēro vienotu likmi 5% apmērā;
		  32.2. ja Līguma 2.18. apakšpunktā minētais Ekspertu mērķa vērtējums procentuālā izteiksmē ir 50% līdz 59%, piemēro vienotu likmi 10% apmērā;
	          32.3. ja Līguma 2.18. apakšpunktā minētais Ekspertu mērķa vērtējums procentuālā izteiksmē ir zem 50%, piemēro vienotu likmi 25% apmērā.

